1Sukkuru’no lao ri PUWANGNGE nasaba makessingngi; mannennungengngi pammasé-Na.
2Sukkuru’no lao ri Allataala Iya Posséuwaé; mannennungengngi pammaséna.
3Sukkuru’no lao ri PUWANG Iya Pommatanré; mannennungengngi pammasé-Na.
4Aléna bawang mébbu sining anu makalallaing battowaé; mannennungengngi pammasé-Na.
5Nasibawang apanrén-Na Napancajiwi langié; mannennungengngi pammasé-Na.
6Napallebba’i linoé ri tompo’na uwai; mannennungengngi pammasé-Na.
7Mébbui anu patajangiyé ri langié; mannennungengngi pammasé-Na;
8mata essoé untu’ makuwasaiwi essoé; mannennungengngi pammasé-Na;
9kéteng sibawa wéttowing untu’ makuwasaiwi wennié; mannennungengngi pammasé-Na.
10Naunoi ana’-ana’ macowaé ri Maséré; mannennungengngi pammasé-Na.
11Nasilaongengngi Israélié massu polé ri Maséré; mannennungengngi pammasé-Na;
12nasibawang lima mawatang sibawa poré; mannennungengngi pammasé-Na.
13Napuwé’i Tasi Gelagah; mannennungengngi pammasé-Na;
14Natiwii umma Israélié ri liweng; mannennungengngi pammasé-Na.
15Iyakiya arung Maséré sibawa tentarana Napatallemme’i; mannennungengngi pammasé-Na.
16Napimpingngi umma’-Na lalo ri padang kessi’é; mannennungengngi pammasé-Na.
17Nacaui sining arung poré; mannennungengngi pammasé-Na;
18naunoi sining arung tarompoé; mannennungengngi pammasé-Na;
19Sihon, arunna Amori; mannennungengngi pammasé-Na;
20sibawa Og, arung Basan; mannennungengngi pammasé-Na.
21Nabbéréyangngi wanuwanna mennang lao ri umma’-Na; mannennungengngi pammasé-Na;
22mancaji appunnangenna Israélié atan-Na; mannennungengngi pammasé-Na.
23Dé’ nallupaiki wettutta ricau; mannennungengngi pammasé-Na.
24Napaleppe’ki polé ri limanna balié; mannennungengngi pammasé-Na.
25Tungke anu tuwoé Nawéréngngi inanré; mannennungengngi pammasé-Na.
26Sukkuru’no lao ri Allataala panguwasana langié; mannennungengngi pammasé-Na.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn